Łučna woka

Łučna woka (Vicia sepium) je rostlina ze swójby łušćinowcow (Fabaceae). 

 Wopis 
Łučna woka docpěwa wysokosć wot 50 cm (30-60 cm) a je nimale naha.

Stołpik je hranity, zrunany abo lězucy, zwjetša wobšěrny. 

 Łopjena 
Łopjena su jednory pjerite a maja 8 hač 14 (18) dźělnych łopješkow. Łopješka docpěwaja dołhosć wot 3 cm, su šěroko eliptiske, na kromje na delnim boku kosmate.

 Kćenja 
Kćěja wot meje hač julija (awgusta). Kćenja su čerwjenofijałkojte hač mazanje módre. Wone steja w krótkich, hač šěsćokćenjowych, kćenjopažostejacych kićach. Króna docpěwa dołhosć wot 15 mm. Keluch je asymetriski, při tym delnje zubiki su dlěše hač hornje. Kćenja bu zwjetša wot insektow wopróšene. 

 Płody 
Płody docpěwaja dołhosć wot 4 cm a šěrokosć wot 1 cm. Wone su płone a  so čornje błyšća.

 Stejnišćo 
Rosće na łukach, w kerčinach a lěsach.

 Rozšěrjenje 
Łučna woka je rozšěrjena w nimale cyłej Europje a zapadnej a srjedźnej Aziji.

 Nóžki 

 Žórła 
 GU Maxi-Kompaß Blumen, ISBN 3-7742-3852-9, strona 12 
 GU Naturführer Blumen, ISBN 3-7742-1507-3, strona 118 
 Seidel/Eisenreich: BLV Bestimmungsbuch Blütenpflanzen, ISBN 3-405-13557-5, stronje 186-187  

 Eksterne woktazy 

Kategorija:Woka